بیرلشمیش میللتلر تشکیلاتی تهلوکهسیزلیک شوراسی دؤولت باشچی لاری سوییهسینده ایجلاس کئچیرمهلی و نووه محاربهسینین هئچ واخت آپاریلماماسی بارهده قطعنامه قبول ائتمهلیدیر.
آخار. آذ خبر وئریر کی، بو سؤزلر میخائیل قورباچووون «تایم» ژورنالیندا درج ائدیلهن مقالهسینده یئر آلیب. او، بو آددیمین تعجیلی آتیلمالی اولدوغونو بیلدیریب:
«منجه، بو قطعنامه ایله باغلی تشببوس دونیانین نووه آرسئنالینین ۹۰%-نه صاحب اولان آمئریکا و روسییا لیدئرلریندن گلمهلیدیر. نووه تهدیدی بو گون ده رئال گؤرونور. ایکی بؤیوک گوج آراسینداکی پیس موناسیبت سون بیر نئچه ایل عرضینده چوخ پیسه چئوریلیب. سیاستچی لر و حربچی لر اؤزلرینی دوشمن کیمی آپاریرلار. حربی دوکترینالار داها تهلوکهلی اولماغا باشلاییر. تئلئویزییا پروگراملارینین آپاریجیلاری و آنالیتیکلر بئله بو حربی خورا قوشولورلار. هر شئی سانکی دونیانین محاربهیه حاضیرلاشدیغی وضعیتینده گؤرونور».
azb_Arab azb_Arab azb_Arab